મુલુંડના જિલ્લા ગ્રંથાલય અધિકારી કાર્યાલયની પબ્લિક લાઇબ્રેરીમાં નિયમિત આવતા પ્રશાંત સિંહે મિડ-ડે LOCALને કહ્યું હતું કે ‘મારા જેવા વાંચવાના શોખીન કે કોઈ ખાસ પરીક્ષાઓની તૈયારી કરવા માટે લોકો કલાકો આ લાઇબ્રેરીમાં ગાળતા હોય છે. ફોર્ટની સેન્ટ્રલ લાઇબ્રેરીનાં, કલકત્તાના રવીન્દ્રનાથ ટાગોરનાં અને બ્રિટિશ લાઇબ્રેરીથી મગાવેલાં અનેક પુસ્તકો જાણવણી માટે મોકલવામાં આવ્યાં છે એટલે તમે જે માગો એ વાંચવા મળે છે જેને લીધે મને અહીં આવવાનું ખૂબ ગમે છે. તકલીફ માત્ર એટલી છે કે બિલ્ડિંગની હાલત ખરાબ છે. જો એને રિપેર કરવામાં આવે તો મારા જેવા અનેક પુસ્તકિયા કીડા આ જ પરિસરમાં ફરતા દેખાશે. બિલ્ડિંગ એટલું જૂનું થઈ ગયું છે કે બહારથી જોનારા લોકોને એમ જ લાગે કે આ લાઇબ્રેરી બંધ પડી ગઈ હશે.’